Bandeira de Alemaña

A actual **bandeira de Alemaña** (en alemán: *Bundesflagge*) foi adoptada o 23 de maio de 1949 pola República Federal de Alemaña. A bandeira de Alemaña consta de tres franxas horizontais de igual tamaño en cores negra, vermella e amarela (*Schwarz-Rot-Gold* en alemán).

Previamente esta bandeira fora utilizada pola Confederación Alemá (1848-1866) e a República de Weimar (1918-1933). A República Democrática Alemá empregouna entre 1949-1959. Logo e ata a súa reunificación en 1990 engadiu o escudo do devandito estado á bandeira orixinal.

## Historia 
[miniatura|200px|[Ficheiro:FIAV historical.svg|23px| Bandeira do Sacro Imperio Romano Xermánico (~ 1410)]]
A orixe desta bandeira e causa de disputa. Unha das versións máis probables provén do uso destas cores por parte dos *«Freikorps»*, as tropas alemás que combateron contra Napoleón Bonaparte durante as Guerras Napoleónicas, nos seus uniformes (de cor negra con terminacións en vermello e botóns dourados). Outra teoría apunta a unha reprodución dos estandartes do Sacro Imperio Romano Xermánico, consistentes dun campo dourado sobre o que había unha aguia negra. O vermello proviría do usado no pico e as garras da ave e aparecería case circunstancialmente, tendo unha orixe similar á bandeira de Bélxica.

De calquera xeito, a insignia foi adoptada como símbolo nacional pola Confederación Alemá, o 9 de marzo de 1848. A *Schwarz-Rot-Gold*, con todo, sería substituída en 1866 cando se formase a Confederación Alemá do Norte (CAN), liderada por Prusia ao derrotar a Austria, na Guerra das Sete Semanas.

Ao crearse esta nova confederación, deseñouse unha nova bandeira mesturando as cores tradicionais de Prusia (negro e branco) e os dos pequenos estados da Liga Hanseática (branco e vermello). Así, o 25 de xuño de 1867 foi creada unha nova bandeira que posteriormente seguiría sendo empregada polo Imperio alemán, entre 1871 e 1919.

Trala derrota na primeira guerra mundial, o Imperio foi disolto e formouse a República de Weimar, que retomou a antiga *Schwarz-Rot-Gold* a partir do 11 de agosto de 1919. Con todo, a loita entre monárquicos e republicanos polo establecemento das súas respectivas bandeiras, persistiu durante varios anos, ata que se permitiu en 1926 o uso da bandeira imperial nas delegacións estranxeiras.

En 1933, ao asumir o poder do país o Partido Nacional Socialista xunto ao seu líder Adolf Hitler, a bandeira da República foi suprimida e estableceuse a bandeira imperial como cooficial xunto coa bandeira do partido, que incluía unha esvástica negra sobre un disco branco nun fondo vermello. O 15 de setembro de 1935, un ano despois da morte do presidente Paul von Hindenburg, a bandeira do Segundo Reich foi abolida logo dun incidente cos EUA, no que uns americanos ultraxaron a bandeira da esvástica nun barco alemán (en territorio alemán). O Reich protestou formalmente ante os EUA, pero as autoridades norteamericanas responderon que a bandeira da esvástica non era a bandeira oficial de Alemaña, senón a negra-branca-vermella, e que polo tanto non podían atender a queixa. En resposta, Adolf Hitler declarou a bandeira da esvástica como "única bandeira oficial do Reich Alemán".

En 1945, o réxime nazi foi derrotado polos aliados durante a segunda guerra mundial e a Alemaña nazi foi desmantelada. Trala vitoria dos aliados, o emprego de bandeiras nacionais foi vetado, especialmente o símbolo da esvástica. Con todo, as embarcacións alemás debían levar algún símbolo para ser identificadas en mar a fóra, polo que se deseñou un modelo baseado no Código Internacional de Sinais. A bandeira de sinais que representaba á letra C (de *"capitulación"*) foi utilizada, pero cun sacado á beira dereito en forma triangular. Esta bandeira foi empregada ata 1949, cando os Estados federados da República Federal de Alemaña e da República Democrática Alemá retomaron a insignia negra-vermella-dourada. Con todo, en 1959, a Alemaña Oriental deseñou a súa propia bandeira para diferenciarse da súa contraparte occidental, a cal foi utilizada ata 1990, ano no que ambos os dous estados reunificáronse baixo a insignia orixinal.

Imaxe:Flag of the German Empire.svg|23px| Bandeira da Confederación Alemá do Norte (1866-1871) e do Imperio Alemán (1871-1919; 1933-1935)
Imaxe:Flag of German Reich (1935–1945).svg|23px| Bandeira da Alemaña Nazi (1935-1945)
Imaxe:Flag of Germany (1946-1949).svg|23px| Bandeira da mariña mercante da Alemaña ocupada (1945-1949)
Imaxe:Flag of East Germany.svg|23px| Bandeira da República Democrática Alemá (1959-1990)

## Outras bandeiras 
### Bandeira estatal 
[miniatura|200px|[Ficheiro:FIAV 011010.svg|20px Bandeira estatal de Alemaña]]
A diferenza da bandeira civil, a bandeira estatal ou federal (*Bundesdienstflagge* en alemán) leva no centro unha aguia negra sobre campo dourado, semellante á do Sacro Imperio Romano Xermánico e ao escudo de Alemaña, sen ser idéntica. Este escudo atópase levemente desfasado do centro cara a hasta, e á súa altura, malia non estar definida oficialmente, é aproximadamente 7/15 do tamaño da altura da bandeira, polo que superponse levemente ás franxas negra e amarela e totalmente á vermella.

### Bandeira de guerra 
[miniatura|200px|[Ficheiro:FIAV 000001.svg|20px *Kriegsflagge*]]
Na actualidade, a bandeira de guerra (*Kriegsflagge*, en alemán) corresponde a unha versión modificada da bandeira empregada polas autoridades federais, posto que a primeira posúe un sacado triangular no lado exterior da bandeira. Con todo, ao longo da historia, Alemaña tivo diversos emblemas para os seus corpos militares e que, en xeral, corresponden a versións modificadas das súas bandeiras nacionais.

A primeira bandeira, empregada pola Confederación Alemá, constaba da bandeira nacional á que se agregaba unha aguia bicéfala negra no cantón sobre un campo amarelo. Esta bandeira foi utilizada entre 1848 e 1867, cando foi substituída por unha bandeira branca cunha cruz negra e que tiña no cantón a bandeira negra-branca-vermella xunto a unha medalla de aceiro. Sobre a cruz estaba a aguia da bandeira de Prusia nun disco branco. Esta bandeira sufriu cambios menores
na aguia en 1892 e 1903.

En 1919, a bandeira de guerra foi modificada incorporando a bandeira da República de Weimar no cantón da versión anterior. Con todo, esta bandeira nunca foi utilizada e foi substituída en 1922 pola antiga bandeira do Segundo Reich, coa medalla de aceiro sobre ela e no cantón a bandeira *Schwarz-Rot-Gold*. Coa chegada ao poder dos nazis, a bandeira do cantón foi eliminada e mantívose o deseño da *Reichskriegsflagge* ata 1935, ano en que foi deseñada unha nova bandeira que incorporaba os símbolos do nazismo. Tras a derrota na guerra, a bandeira de guerra soamente foi reincorporada co seu actual deseño en 1956.

Ficheiro:War_ensign_of_the_German_Empire_Navy_1848-1852.svg|23px| *Kriegsflagge* (1848-1867)
Ficheiro:Kaiserliche Kriegsflagge.png|23px| *Kaiserliche Kriegsflagge* (1903-1918)
Ficheiro:Flag of German Empire (jack 1903).svg|23px| *Reichskriegsflagge* (1933-1935)
Ficheiro:War_Ensign_of_Germany_1938-1945.svg|23px| *Kriegsflagge* (1935-1945)

### Bandeiras estatais dos estados alemáns 
Cada estado de Alemaña posúe unha bandeira de seu.

Ficheiro:Flag of Baden-Württemberg (state, lesser arms).svg|Bandeira de Baden-Württemberg
Ficheiro:Flag of Lower Saxony.svg|Bandeira de Baixa Saxonia
Ficheiro:Flag of Bavaria (lozengy).svg|Bandeira de Baviera
Ficheiro:Flag of Berlin.svg|Bandeira de Berlín
Ficheiro:Flag of Brandenburg.svg|Bandeira de Brandeburgo
Ficheiro:State flag of Bremen.svg|Bandeira de Bremen
Ficheiro:Flag of Hamburg.svg|Bandeira de Hamburgo
Ficheiro:Flag of Hesse (state).svg|Bandeira de Hessen
Ficheiro:Flag of Mecklenburg-Western Pomerania (state).svg|Bandeira de Mecklemburgo-Pomerania Occidental
Ficheiro:Flag of Rhineland-Palatinate.svg|Bandeira de Renania-Palatinado
Ficheiro:Flag of North Rhine-Westphalia (state).svg|Bandeira de Renania do Norte-Westfalia
Ficheiro:Flag of Saarland.svg|Bandeira do Sarre
Ficheiro:Flag of Saxony (state).svg|Bandeira de Saxonia
Ficheiro:Flag of Saxony-Anhalt (state).svg|Bandeira de Saxonia-Anhalt
Ficheiro:Flag of Schleswig-Holstein (state).svg|Bandeira de Schleswig-Holstein
Ficheiro:Flag of Thuringia (state).svg|Bandeira de Turinxia

## Véxase tamén 
### Outros artigos 
* Himno de Alemaña
* Escudo de Alemaña
* Bandeira da Unión Europea (UE)

### Ligazóns externas 
* German-Flag-History.com